laion/Wikipedia-Exotic huggingface dataset:
Berend Johann von Mellin

Berend Johann von Mellin (1659–1733) oli Rootsi sõjaväelane ja vabahärra, kes osales Põhjasõjas (kindralmajor). Berend Johann Mellin sündis 6. veebruaril 1659 Hamburgis Jürgen Mellini ja Anna Magdalena von Löweni perekonda. Sõjaväes alustas ta teenistust oma isa rügemendis ja liitus 1674. aastal feldmarssal Wrangelli ratsarügemendiga, kus sai 1675. aastal lipnikuks. Järgmise kahe aasta jooksul sai ta veel kornetiks ja leitnandiks. 1679. aastal osales ta Lundi rahu sõlmimisel. 1684. aastal sai ta Mellini jalaväerügemendis kortermeistriks ja 1688. aastal Wismari kuberneri rügemendis kapteniks. 1693. aastal võeti ta vastu maapäeva. Põhjasõja algul, 1702. aasta 6. märtsil määrati Mellin Eestimaa jalaväerügemendi ülemaks, millega kaasnes ka ülendus oobersti auastmesse. Augustis kaebas Mellin, et mõisavalitsejad ei aita maal värbamisega kaasa, mille kohta ta esitas siis Eestimaa kindralkubernerile kaebuse. 1707. aastal oli Mellini rügemendi suuruseks Tallinna garnisonis 790 meest. 1709. aasta augustis esitas ta ka kindralkubernerile aruande Rootsi sõdurite suremuse kohta: "Palju alamväelasi, keda küll aidata võiks, kui neil oleks ainult süüa, on pikaliste haiguste läbi jõuetuks jäänud, sest nad ei suuda nälja tõttu taas kosuda, nõnda, et tema (pastor Knieper) ei või leida küllalt sõnu, et kirjeldada viletsust ning häda, millesse vaesed mehed saamata palga tõttu on sattunud [...]. Nagu tema siis seletab, on ta 2 kuu jooksul minu rügemendist üle 100 surnukeha maha matnud[...]." Ta oli üks neljast Tallinna garnisoni ohvitserist, kes kirjutas 29. septembril 1710 alla Vene vägede piiratud Tallinna linna kapitulatsiooniaktile. Peale linna kapituleerimist ta vara konfiskeeriti, kuid ta suutis osa sellest tagasi saada kui oli venelastele kontributsiooni maksnud. Ta jätkas veel teenistust Rootsi armees, kuni läks 1723. aastal kindralmajorina erru. Berend Johann von Mellin suri 19. detsembril 1733 Tuhalas (Toal). Berend Johann von Mellin abiellus kaks korda: Anna Helena Wrangelli (abiellusid 1692) ja Gertruda Strykiga (abiellusid 1712). Esimesest abielus sündis kuus last: Margareta Elisabeth, Georg Johan, Eva Sofia, Anna Charlotta, Georg Bernhard Petrus ja Carl Johann von Mellin. Teisest abielust sündis Peter Alexander von Mellin. "Mellin, Berend Johann v., seit 1691 Frh., seit 1696 Gf. (1659–1733)". Vaadatud 23.02.2023. "Mellin nr 43". Vaadatud 23.02.2023. Fainštein, Viktor. Eesti rahva ajaloost Põhjasõja aastail 1700–1721. Lk 126, 185–186. Fainštein, Viktor. Eesti rahva ajaloost Põhjasõja aastail 1700–1721. Lk 170. "Tallinna viimased päevad Rootsi võimu all aastal 1710". Vaadatud 23.02.2023.
Clarence (jõgi)

Clarence on jõgi Põhja-Prantsusmaal, mille vool kulgeb Pas-de-Calais' departemangus. Selle läte on Sains-lès-Pernesi küla lähedal. See voolab läbi Sachini, Pernesi, Calonne-Ricouarti, Calonne-sur-la-Lysi ja Gonnehemi valdade, suubudes lõpuks Merville'i lähedal Lysi. Sel on kaks lisajõge, Nave ja Grand Nocq.
Otto Friedrich Brakel

Otto Friedrich Brakel (1615–1702) oli Rootsi sõjaväelane ja aadlik, kes osales Põhjasõjas ja saavutas oobersti auastme. Otto Friedrich Brakel sündis 1615. aastal, tema isa oli Lokuta mõisnik Klaus Brakel ja ema Anna von Buddenbrock. 1672. aastal palus Brakel Eestimaa kindralkuberneri, et ta teda trahvist vabastaks. 1676. aastal kandis leitnant Otto Friedrich Brackel isalt päritud Lokuta mõisa koos küladega üle kapten Gotthard Wilhelm von Essenile (sünd. 1644). Põhjasõja algul, 1700. aasta 15. oktoobril sai temast ooberstina Liivimaa aadlilipkonna ülem. Ta osales aadlilipkonnaga Hummuli lahingus 1702. aastal, kus ta ka hukkus. Otto Friedrich Brakel abiellus 1642. aastal Magdalena Dorothea Brakeliga. Sellest abielus sündis Dorothea Louisa Brakel. "Otto von Brackel". Otto Friedrich von Brackel, Around 1615 – 1702. Vaadatud 23.02.2023. Lokuta mõis (Türi khk), Kinnistute register Eesti Rahvusarhiivis "77 Ooberstleitnant Otto Brakel palvega vabastada ta trahvist". Originaali arhiivikoopia seisuga 24.02.2023. Vaadatud 24.02.2023., Eestimaa rootsiaegne kindralkuberner. Sissetulnud kirjad halduse ja jurisdiktsiooni alal. Rahvusarhiiv (AIS) Adam Lewenhaupt, "Karl XII:s officerare. Biografiska anteckningar, 76". Vaadatud 23.02.2023., Stockholm. P. A. Norstedt & Söners förlag, STOCKOLM 1920
Siim Jõgioja

Siim Jõgioja (sündinud 11. juunil 1989) on eesti muusik, trummar, DJ ja meelelahutaja. Aastal 2002 osales populaarses Eesti Televisiooni muusikasaates 7 vaprat looga "Ootan Sind", millega pääses finaalsaatesse. 2020. aasta talvel andis artistinime Rivercreek alt välja debüütsingli "Young Love" ja asutas Trummishow.ee nimelise meelelahutusprojekti. Siim Jõgioja trummishow (2020 –....) Rivercreek (2020 –....) Tailor Made (2022 –....) The Skyline (2018 –....) Evestus (2017–2022) Peeter Jõgioja trummishow (2005–2017) Sibyl Vane (2014–2015) Jetpack Stanley (2012–2014) Incipit (2011–2014) Tema isa on trummar Peeter Jõgioja, vanaisa Heldur Jõgioja oli eesti muusik, helilooja ja kirjanik. "Young Love" (artistinimega Rivercreek, 2020) [1] www.trummishow.ee Siim Jõgioja Facebookis Siim Jõgioja Instagramis https://muusikaplaneet.ee/2020/12/01/younglove/
Jõuandur

Jõuandur on andur millega registreeritakse jõu suurust ning vastavust ettenähtule. Jõudude mõõtmiseks kasutatakse kalibreeritud elastseid mehaanilisi muundureid koos deformatsioonianduritega. Väikeste deformatsioonide mõõtmiseks sobivad mitmesugused tajurid, sealhulgas tensotajurid. Jõuandurite ehitus sõltub kasutusotstarbest ning mõõdetava jõu suurusest. Siiski on kõigil jõuanduritel üks ühine omadus. Nimelt mõõdetakse kõigis jõuandurites elastse mõõtekeha deformatsiooni, kusjuures anduris on deformeeritavaid pindu, mis jõu toimel kokku surutakse ning pindu, mis sama jõu toimel välja venitatakse. Hiljem teisendatakse tajuri deformatsiooni muutus jõu muutuseks.
Rancho Palos Verdes

Rancho Palos Verdes on linn USA-s California osariigis Los Angelese maakonnas. See paikneb Palos Verdese poolsaarel Vaikse ookeani ääres. Elanike arv on 2020. aasta rahvaloenduse järgi 42 287. Aastal 2010 oli elanikke 41 643. Rancho Palos Verdes tähendab tõlkes umbkaudu "roheliste okste rantšo". Rancho Palos Verdes on tuntud tänu seal asuvatele kallitele häärberitele, kust avanevad miljonivaated Vaiksele ookeanile. Rancho Palos Verdese naaberlinnad on Rolling Hills põhjas, Rolling Hills Estates ja Lomita kirdes ja Palos Verdes Estates loodes. Lisaks piirneb see idas Los Angelese linnaosa San Pedroga. Piirkonna esmaasukad olid tongva indiaanlased. Esimese eurooplasena sõitis mööda California rannikut 1542. aastal Hispaania meresõitja Juan Rodríguez Cabrillo, möödudes seejuures ka praeguse Rancho Palos Verdese asukohast. 1846. aastal rajati sinna esimene rantšo. Rancho Palos Verdes sai linnaõigused 7. septembril 1973. Rancho Palos Verdesis asuvas Point Vicente Interpretive Center paikneb loodusloomuuseum ja oluline vaalade vaatlemise keskus. Selle lähedal asub 1920. aastatel ehitatud Point Vicente tuletorn, mis kuulub USA ajalooliste paikade riiklikku registrisse National Register of Historic Places. Lisaks kuulub Ajalooliste Paikade Riiklikku Registrisse Frank Lloyd Wrighti poja Lloyd Wrighti projekteeritud modernistlikus stiilis Wayfarersi kabel. Rancho Palos Verdes hõlmab suure osa Rancho Palos Verdese küngastest ja neil asuvad pargid. Küllaltki suured looduslikud alad on Rancho Palos Verdese piires säilinud tänu geoloogilisele ebastabiilsusele, mis ei võimalda teatud piirkondades ehitiste rajamist. Linnas asub mitu golfirada, sealhulgas The Trump Organizationile kuuluv Trump National Golf Club. 2016 U.S. Gazetteer Files 2020 United States Census, vaadatud 1.01.2022. http://www.rpvca.gov/
Midjourney

Midjourney on sõltumatu arendusasutus, mis toodab samanimelist tehisintellektiprogrammi, mille abil on võimalik teksti kujul koostatud kirjeldustest luua piltkujutisi. DALL-E Stable Diffusion
Mikkelin Jukurit

Mikkelin Jukurit on Soome jäähokiklubi, mis tegutseb Mikkelis. Klubi mängib Soome kõrgliigas. Mestis: Võitja (7): 2001, 2002, 2003, 2006, 2013, 2015, 2016 Teised kohad (4): 2004, 2007, 2011, 2014 Kolmandad kohad (1): 2008 Ametlik koduleht
IK Oskarshamn

IK Oskarshamn on Rootsi jäähokiklubi, mis tegutseb Oskarshamnis. Klubi mängib Rootsi kõrgliigas Svenska hockeyligan (SHL). Ametlik koduleht
Vladivostoki Admiral

Vladivostok Admiral on Venemaa jäähokiklubi, mis tegutseb Vladivostokis. See mängib Kontinentaalse Hokiliiga (KHL) Idakonverentsis Tšernõšovi divisjonis. Ametlik koduleht
Tiit Helimets

Tiit Helimets (sündinud 29. mail 1977 Vabamatsi külas Viljandi rajoonis) on eesti koreograaf ja endine balletitantsija. Ta on esinenud paljudel maailma lavadel ning olnud ka Eesti Rahvusballetis lavastaja rollis. Pärast 1998. aastal Tallinna Balletikooli lõpetamist oli Helimets kuni 1999. aastani Estonia solist ja esitantsija. Alates 1999. aastast töötas ta välismaal – alguses Suurbritannias ja seejärel Ameerika Ühendriikides. Ta on olnud aastatel 1999–2005 Birminghami Kuningliku Balleti solist ja esitantsija ning 2005–2023 San Francisco Balleti esitantsija. Veebruaris 2023 lõpetas Tiit Helimets 26 aastat kestnud lavakarjääri. "Minu suurimaks inspiratsiooniallikaks on läbi aegade ballettmeister Mai Murdmaa looming". 1999 – Eesti Teatriliidu balletiauhind (Prints balletis "Uinuv kaunitar", Romeo balletis "Romeo ja Julias") 2016 – Isadora Duncani tantsuauhind Tiit Helimetsa abikaasa on ameerika balletitantsija Molly Smolen, kes aastatel 1997–1998 on olnud külalisesineja Rahvusooperis Estonia. Estonia laval 1998. aastal etendunud Mai Murdmaa balletis "Romeo ja Julia" tantsis Smolen Juliana meedia väitel lavapartner Helimetsa (esines Romeo osas) südamesse. Helimets, Tiit. etbl.teatriliit.ee Balletitantsija Tiit Helimets lõpetas karjääri. kultuur.err.ee, 15. veebruar 2023 Artist Spotlight: Tiit Helimets. youtube.com, 0:48 Tiit Helimets. cballet.org Tiit Helimets: olen Eesti patrioot., kultuur.postimees.ee, 9. aprill 2017 Esitantsija Tiit Helimets San Francisco Balleti kodulehel. cballet.org Artist Spotlight: Tiit Helimets. YouTube, 6. juuli, 2011 Molly Smolen & Tiit Helimets – "Grand Pas Classique" (2006). YouTube, 5. aprill, 2014
Vööloomalised

Vööloomalised (Cingulata) on selts loomi imetajate klassis. Sinna kuulub üks nüüdisaegne sugukond, vöölased, ja hulk väljasurnud sugukondi. Varem paigutati vöölased napihambuliste seltsi koos sipelgaõgilaste ja laisiklastega. Vööloomaliste seltsi eristamise põhjuseks on nende evolutsioonilise liini varajane lahknemine ning suured morfofunktsionaalsed erinevused võrreldes napihambuliste liikidega. Andrei Miljutin. Maailma imetajate mitmekesisus. Tallinn : Varrak, 2015. Lk 92
Donkervoort

Donkervoort on sportautode tootja Hollandis Lelystadis. Ettevõte keskendub käsitsi valmistatud ülikergete sõidukite tootmisele. "Donkervoort - The story of us". "Donkervoort Automobielen: Delivering Pure Driving Pleasure". Ettevõtte koduleht
Kinaverpunane

Kinaverpunane on erkpunane värvitoon, mis sarnaneb värvipigmendi kinaveri värvusega. Värvus seostub rikkuse, sära ja ka ohtlikkusega. Kinaverikristallid dolomiidil. Guizhou, Hiina Kinaver pigmendipulbrina Kinaverpunased on värvinäidised 8 ja 10 1821. aasta värviõpik "Werner's Nomenclature of Colours" näitab kinaverpunast (vermilion red) soojatoonilise punasena, mida saab segada sarlakpunasest (scarlet red) natukese lisatud pruunikaspunasega. Värvuse näideteks toob ta punase koralli, jamalaki ja mineraalidest kinaveri. Prantsuskeelne värvinimetuste portaal pourpre.com pakub kinaverpunase (cinabre) vasteks toonivahemiku erkpunasest sügavpunaseni                          . RAL Design värvikaardi toon 030 50 40 Zinnoberrot on roosakaspunane      . Pantone värvikaardi toon 16-1362 Vermillion Orange on punakasoranž      , toon 18-1540 Cinnabar on loodusliku kinaverikristalli värvusega sarananev tumepunane      . Kaadmiumpunane Mennikpunane Cinabre. - pourpre.com https://www.c82.net/werner/#reds https://www.ralcolorchart.com/ral-design/ral-030-50-40 "Arhiivikoopia". Originaali arhiivikoopia seisuga 24. veebruar 2023. Vaadatud 24. veebruaril 2023.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 24. veebruar 2023. Vaadatud 24. veebruaril 2023.{{netiviide}}: CS1 hooldus: arhiivikoopia kasutusel pealkirjana (link)
Müncheni EHC Red Bull

EHC Red Bull München on Saksamaa jäähokiklubi, mis tegutseb Münchenis. See mängib Saksamaa jäähoki kõrgliigas Deutsche Eishockey-Liga (DEL). Klubi on asutatud 1998. aastal. Klubi on tulnud Saksamaa meistriks viis korda. Hooajal 2018/19 jõudis klubi Jäähoki Meistrite Liigas finaalis, kus kaotati Rootsi klubile Frölunda HC tulemusega 1:3. Seisuga veebruar 2023 Väravavahid: Danny aus den Birken, Mathias Niederberger Kaitsjad: Konrad Abeltshauser, Nicolas Appendino, Jonathon Blum, Daryl Boyle, Maximilian Daubner, Emil Johansson, Ryan McKiernan, Zach Redmond, Maksymilian Szuber Ründajad: Sebastian Cimmerman, Maximilian Kastner, Veit Oswald, Filip Varejcka, Chris DeSousa, Patrick Hager (kapten), Ben Street, Yasin Ehliz, Julian Lutz, Justin Schütz, Yannic Seidenberg, Frederik Tiffels, Andreas Eder, Austin Ortega, Trevor Parkes, Ben Smith Deutsche Eishockey-Liga: Võitja (5): 2016, 2017, 2018, 2020, 2023 Teised kohad (2): 2019, 2022 2. Bundesliga: Võitja: 2010 Jäähoki Meistrite Liiga: Teine koht: 2019 Ametlik koduleht
Mannheimi Adler

Mannheimi Adler (Adler Mannheim) on Saksamaa jäähokiklubi, mis tegutseb Mannheimis. See mängib Saksamaa jäähoki kõrgliigas Deutsche Eishockey-Liga (DEL). Klubi on asutatud 1938. aastal. Klubi on tulnud Saksamaa meistriks kaheksa korda. Praeguse Saksamaa kõrgliiga on see võitnud seitse korda. Seisuga veebruar 2023 Väravavahid: Felix Brückmann, Evan Buitenhuis, Arno Tiefensee Kaitsjad: Sinan Akdag, Matt Donovan, Arkadiusz Dziambor, Korbinian Holzer, Mark Katic, Thomas Larkin, Joonas Lehtivuori, Fabrizio Pilu, Denis Reul (kapten) Ründajad: Moritz Elias, Simon Thiel, Luca Tosto, Lean Bergmann, Joseph Cramarossa, Tyler Gaudet, Taro Jentzsch, Ryan MacInnis, Tim Wohlgemuth, Nico Krämmer, David Wolf, Nigel Dawes, Matthias Plachta, Markus Eisenschmid, Stefan Loibl, Borna Rendulić, Jordan Szwarz Deutsche Eishockey-Liga: Võitja (7): 1997, 1998, 1999, 2001, 2007, 2015, 2019 Teised kohad (3): 2002, 2005, 2012 Eishockey-Bundesliga: Võitja (1): 1980 Teised kohad: 1982, 1983, 1985, 1987 Ametlik koduleht
HC Košice

HC Košice on Slovakkia jäähokiklubi, mis tegutseb Košices. See mängib Slovakkia jäähoki kõrgliigas Tipos Extraliga. Praeguse Slovakkia kõrgliiga on Košice võitnud üheksa korda. Klubi on asutatud 1962. aastal. Slovakkia Extraliga: Võitja (9): 1995, 1996, 1999, 2009, 2010, 2011, 2014, 2015, 2023 Teised kohad (7): 1994, 1997, 1998, 2003, 2008, 2012, 2013 Tšehhoslovakkia kõrgliiga: Võitja (2): 1986, 1988 Teine koht (1): 1985 IIHF-i Euroopa Karikas Teised kohad (2): 1987, 1989 Kontinentaalkarikas: Võitja (1): 1998 Teine koht (1): 1999 Ametlik koduleht
Sipelgaõgilased

Sipelgaõgilased (Myrmecophagidae) on sugukond imetajaid napihambuliste seltsist. Nad toituvad termiitidest ja sipelgatest ning neil on selleks vastavad füüsilised omadused: pikk torujas koon, kleepuva keelega väike hambutu suu, suurte kõverate küünistega tugevad eeskäpad. Sipelgaõgijad elutsevad Kesk- ja Lõuna-Ameerikas. Nende suurus varieerub märgatavalt: maapinnal elav suur-sipelgaõgija kaalub 27-50 kg ning on 180-220 cm pikk, samas kui puudel elutseva oravasuuruse kääbus-sipelgaõgija mass on 175-400 g ja tüvepikkus 16-20 cm. Sipelgaõgijate lähimad sugulased on laisiklased. Kääbus-sipelgaõgija eraldatakse mõnikord omaette Cyclopedidae sugukonda. Andrei Miljutin. Maailma imetajate mitmekesisus. Tallinn : Varrak, 2015. Lk 95
Dissingia

Dissingia on liudikulaadsete perekond. Dissingia leucomelaena Dissingia andmebaasis eElurikkus.
Flammulaster

Flammulaster on šampinjonilaadsete seltsi vöödikuliste sugukonda kuuluv seente perekond. Flammulaster limulatus Flammulaster muricatus Flammulaster andmebaasis eElurikkus
Ossicaulis

Ossicaulis on Lyophyllaceae sugukonda kuuluv perekond seeni. Ossicaulis lignatilis Ossicaulis andmebaasis eElurikkus.
Boriss Fenster

Boriss Aleksandrovitš Fenster (vene keeles Борис Александрович Фенстер; 30. aprill (vkj 17. aprill) 1916 Petrograd – 29. detsember 1960 Leningrad) oli Nõukogude Liidu ballettmeister. Boriss Fenster lõpetas 1936. aastal Leningradi Koreograafia Tehnikumi tantsijana ja 1940. aastal Leningradi Koreograafiakooli koreograafina. Fenster töötas aastatel 1945–1953 Leningradi Väikese Ooperi- ja Balletiteatri kunstilise juhina ja 1953–1956 peaballettmeistrina. Aastatel 1956–1959 oli ta Kirovi-nimelise Leningradi Ooperi- ja Balletiteatri peaballetmeister. Igor Morozovi ballett "Doktor Aibolit" (1950) Mihhail Tšulaki ballett "Noorus" (1952) Mihhail Tšulaki ballett "Ebapeig" (1954; peaosas Helmi Puur) Lydia Austeri ballett "Tiina" (1955; peaosas Helmi Puur) 1955 – Vene NFSV teeneline kunstitegelane 1957 – Vene NFSV rahvakunstnik Fenster, Boriss. etbl.teatriliit.ee ne
Joonas Riismaa

Joonas Riismaa (sündinud 6. märtsil 2002 Märjamaa vallas) on Eesti profikorvpallur. Joonas Riismaa on Märjamaa spordikooli ja BC Raplamaa kasvandik. Tema esimene treener oli Kalle Kollin. 2016. aastal alustas ta mängimist Itaalias, kus osales U16 ja U18 vanuseklasside kõrgemates divisjonides ehk Eccellenzas (klubid Siena Mens Sana ja Pistoia Basket U18). Ta võistles ka liigas Serie C Gold (tugevuselt neljas liiga) klubi Montale Libertas Basket meeskonnas 2018–2020. Giorgio Tesi Group Pistoia eest mängis ta liigas Serie A2 (tugevuselt teine liiga) aastatel 2020–2022. Serie A2 liigas olid ta parimad näitajad mängudes: 25 punkti, 8 lauapalli, 5 söötu, 3 vahetlõiget, efektiivsus 26. Hooajast 2022/2023 on Riismaal sõlmitud 2 aastane leping Itaalia klubiga Happy Casa Brindisi liigas Serie A. Riismaa on mänginud Eesti noortekoondistes U16, U18 ja U20 vanuseklassis. Joonas Riismaa debüteeris Eesti rahvuskoondise mängus 28. veebruaril 2022. aastal MM2023 valikmängus Poola vastu, visates 68:70 kaotatud mängus 3 punkti. Raplamaa Sõnumid, 14. mai 2014. Joonas Riismaa's regular seasons records. vaadatud 25.02.2023. Poola - Eesti 28.02.2022. Joonas Riismaa. Basketball Player - Proballers. Joonas Riismaa. basket.ee. U20 Nordic Cup, Joonas Riismaa pärast võitu Rootsi üle: suutsime oma mänguplaanist kinni pidada. YouTube, Eesti Korvpalliliit, 21. juuli 2021. Joonas Riismaa: ma ei osanud Itaaliasse minnes oodata, et jõuan 20-aastaselt kõrgliigasse. Delfi Sport,12.07.2022
Eneko Amorós

Eneko Amorós Zaragoza (sündinud 16. oktoobril 1993 Alicantes Hispaanias) on hispaania balletitantsija. Eneko Amorós on õppinud aastatel 2007–2008 Madridis Ballet Carmen Roche tantsukoolis. Pärast 2012. aastal Londonis Inglise Rahvusballeti kooli lõpetamist asus ta tööle Eesti Rahvusballetis nooremsolistina. Hiljem on ta töötanud tantsijana Leedsi ja Toulouse'i balletiteatrites. 2015. aastal Eesti Rahvusballetis esietendunud Eduard Tubina balleti "Kratt" uuslavastuses tantsis Amorós peaosas (lavastuse koreograaf Marina Kesler ja kunstnik Madis Nurms). 2012 – Lausanne'is peetud balletikoolide õpilaste rahvusvahelise tantsuvõistluse Prix de Lausanne finalist Amoros, Eneko. etbl.teatriliit.ee Rahvusooperis Estonia esietendub Eduard Tubina ballett „Kratt“. Eesti Muusika Infokeskus, 15. september 2015
Poway

Poway on linn USA-s California osariigis San Diego maakonnas. Poway piirneb edelas ja läänes San Diego linnaga. Poway kuulub San Diego–Tijuana linnastusse. Poway asub kiirtee Interstate 15 ja maantee California State Route 67 vahel. Elanike arv on 2020. aasta rahvaloenduse järgi 48 841. Aastal 2010 oli elanikke 47 811. 2017. aasta seisuga moodustasid 76,1% elanikest valged, 13,1% aasialased ja 1,2% mustanahalised. Ladinaameeriklasi (sõltumata rassist) 18,5%. Linna nimi on tulnud kumiai keelest. Kumiaid elasid selles piirkonnas juba mitusada aastat enne eurooplaste saabumist. Praeguse Poway alale hakkas asula kujunema 19. sajandi viimastel kümnenditel. Algselt oli piirkonnas põhiliseks tegevuseks põllumajandus, kuid vee kättesaadavus oli piirkonnas halb, mistõttu jäi põllumajanduslik tegevus väikesemahuliseks. Poway sai linnaõigused 12. detsembril 1980. Poways valitseb poolkõrbeline kliima. Keskmine õhutemperatuur on jaanuaris 7–19 °C ja juulis 17–28 °C. Suvel võib õhutemperatuur tõusta üle 40 °C. Alla nullkraadi langeb õhutemperatuur harva. Aasta keskmine sademete hulk on 304 mm. Kõige enam sajab jaanuarist märtsini (keskmiselt 60 mm kuus). Maist septembrini sajab väga harva. Poways on alustanud tegevust rokkansambel Blink-182. 2016 U.S. Gazetteer Files 2020 United States Census, vaadatud 1.01.2022. Poway city, California. census.gov. Vaadatud 21.9.2019 Ametlik koduleht
Mihhaili teater

Mussorgski Peterburi Riiklik Akadeemiline Ooperi- ja Balletiteater – Mihhaili Teater (vene keeles Санкт-Петербургский государственный академический театр оперы и балета им. Мусоргского – Михайловский театр) on muusikateater Peterburis. Keiserlik Mihhaili teater asutati 1833. aastal keiser Nikolai I ukaasiga. Teater on saanud nime suurvürst Mihhail Pavlovitši järgi ja asub tänini arhitekt Aleksandr Brüllovi projekteeritud hoones (valmis 1833). Nõukogude perioodil kandis teater nime Leningradi Väike Riiklik Akadeemiline Ooperi- ja Balletiteater, 1989. aastast Modest Mussorgski auks Mussorgski Leningradi Väike Riiklik Akadeemiline Ooperi- ja Balletiteater. Nõukogude-järgses Peterburis kannab teater 2007. aastast kaksiknime Mussorgski Peterburi Riiklik Akadeemiline Ooperi- ja Balletiteater – Mihhaili Teater. История. mikhailovsky.ru ne Koduleht
Edogawa

Edogawa (jaapani 江戸川 Edogawa 'Edo jõgi') on ringkond Jaapanis, Tōkyō idaosas. Ringkond on nime saanud kirdepiiril voolava Edo jõe järgi. Edogawa on idapoolseim Tōkyō ringkondadest. Piirneb idas Urayasu ja Ichikawa linnaga Chiba prefektuuris. Edogawa eriringkond moodustati 1937. aastal seitsme linna ja küla liitmise teel. Kasai ristmik Maantee nr 14 https://www.gsi.go.jp/KOKUJYOHO/MENCHO/backnumber/GSI-menseki20210101.pdf Population by District, vaadatud 15.07.2022. Edogawa koduleht
Jamalaki-nelgipuu

Jamalaki-nelgipuu (Syzygium samarangense) on õistaim mürdiliste sugukonnast nelgipuu perekonnast, mille söödav mari on jamalak. Taime looduslik leviala hõlmab Sunda saared, Malaka poolsaare, Andamani ja Nicobari saared, kuid seda on juba esiajal viljeldud introdutseerituna laiemal alal ning tänapäeval on see troopikavööndis Bangladeshist Vanuatuni tavaline kultuurtaim. Jamalaki-nelgipuu on 12 meetri kõrguseks kasvav puu, 10–25 cm pikkuste ja 5–10 cm laiuste igihaljaste lehtedega. Lehed on elliptilised, varreosas ümardunud, ja muljumisel lõhnavad. Tüvi on lühike, puuvõra lai. Puukoor on roosakashall. Oksatippudes kolme-kuni kolmekümneõieliste kobaratena kasvavad õied on valged kuni kollakasvalged, 2,5 cm läbimõõduga. Vili jamalak on kujult kellukest meenutav söödav mari, maitselt mahe ja kergelt kootav, süües redist meenutava krõmpsuva struktuuriga. Puu viljadega Tüvi Õied Lehed ja viljad Vili ja vilja ristlõige Jamalakke leidub palju sorte, mis erinevad vilja maitse, suuruse ja värvuse poolest. Neid tarbitakse värskelt, jookides, kergelt läbi hautatuna, panniroogades jm. U. Laansoo. Mida võiksime teada osaliselt meiegi toidulauale jõudvatest eksootilistest marjadest? – Eesti Loodus 8/2021 ­
Vytautas Grivickas

Vytautas Grivickas (5. november 1925 Beinarova, Šiauliai maakond, Leedu – 22. november 1990 Vilnius) oli leedu balletitantsija, ballettmeister, ooperilavastaja ja lavakunsti õppejõud. Grivicas õppis aastatel 1940–1944 Kaunase teatri balletistuudios ja 1947–1952 Moskvas GITIS-es. Grivickas töötas aastatel 1944–1947 Kaunases Leedu NSV Riiklikus Ooperi- ja Balletiteatris balletitantsijana. Pärast Moskvast naasmist (1952) oli ta Vilniuse Konservatooriumi balletiosakonna rajajaid. 1960.–1970. aastatel töötas ta lavakunsti õppejõuna kõrgkoolides. Aastatel 1983–1987 töötas Grivickas Vilniuses Leedu NSV Riiklikus Ooperi- ja Balletiteatris peaballettmeistrina. Julius Juzeliūnase ballett "Mere kaldal" (1958; peaosas Uno Puusaag) Lydia Austeri ballett "Põhjamaa unenägu" (1960; peaosas Uno Puusaag) 1964 – Leedu NSV rahvakunstnik Lea Tormis. "Eesti balletist". Tallinn, Eesti Raamat 1967, Lk 190–191